### | | | | --- | --- | | | | | --- | | **Byråd** 25. oktober 2016 Sagsnr. 710-2016-48992 Dok.nr. 710-2016-349505 Sagsbehandler DPTINJ | | 165.                Overvejelser om justering af serviceordning for private fællesveje - Åbent

###

|  |  |
| --- | --- |
| Tidl. politisk behandling | TM-U 13.08.15, pkt. 75, TM-U 09.11.15, pkt.111,  TM-U 09.06.16, pkt. 68, BY 28.06.16, pkt. 127 |
| Forventet sagsgang | BY |
| Lovgrundlag | Privatvejsloven |

**SAGENS INDHOLD**

[adresse] besluttede 28. juni 2016 at tilbyde lodsejere
ved private fællesveje en serviceordning, hvor [adresse] mod betaling
tilbyder at løse forskellige opgaver vedrørende vejbelægning mv.

Gruppeformandskredsen har efterfølgende drøftet mulighederne
for at gøre den vedtagne serviceordning mere simpel og ensartet. Inspirationen
til drøftelserne udspringer af den ordning, som blandt andet [adresse]
Kommune tilbyder. Her kan grundejere på private fællesveje tilmelde sig en
serviceordning, hvor alle betaler samme beløb årligt for at være med i
ordningen.

[adresse] serviceordning er som [adresse]
Kommunes ordning baseret på en for kommunen udgiftsneutral
"hvile-i-sig-selv-ordning". Forskellen på de to ordninger er, at i
Høje Tastrup Kommune opgøres udgifterne til ordningen samlet set over en
årrække og der afregnes et ensartet årligt beløb til den enkelte grundejer. I
Favrskov Kommunes serviceordning opgøres og afregnes de faktiske og
dokumenterede årlige vedligeholdelsesudgifter til de enkelte
vejlaug/grundejer-foreninger.

**VURDERING**

Teknik og Kultur har undersøgt forskellige serviceordninger
i andre kommuner.

Det er Teknik og Kulturs vurdering, at nogle af disse
serviceordninger formodentligt er etableret efter bestemmelser i tidligere
privatvejslove, og at ordningerne ikke har den fornødne hjemmel i den gældende
privatvejslov. Det vurderes at være tilfældet for Høje Tastrup Kommunes
serviceordning. Det er imidlertid uklart, om der findes en anden lovhjemmel for
Høje Tåstrups Kommunes serviceordning.

Notat om ”Vurdering af [adresse] serviceordning”
er vedlagt som bilag.

Teknik og Kultur vil på baggrund af notatet anbefale, at der
inden der træffes endelig beslutning om at justere den vedtagne serviceordning
i [adresse] foretages en ekstern juridisk vurdering af
hjemmelsgrundlaget for alternative tilbudte serviceordninger til den ordning,
som Favrskov Kommune tilbyder. Herunder en specifik vurdering af [adresse]
Kommunes serviceordning.

Den eksterne vurdering skal
blandt andet give svar på, om der kan opkræves et ensartet årligt beløb for
samtlige lodsejere ved private fællesveje i kommunen og i givet fald
betingelserne herfor.

Det skal desuden undersøges,
hvilke eventuelle tilpasninger af Høje Tastrup Kommunes serviceordning, der
skal foretages for at sikre et tilstrækkeligt hjemmelsgrundlag for en
tilsvarende ordning i [adresse].

Endelig skal den juridiske
vurdering give svar på, hvad konsekvenserne vil være, såfremt en serviceordning
indføres uden tilstrækkeligt hjemmelsgrundlag, herunder erstatningsansvar m.v.

**ØKONOMI**

Teknik og Kultur vurderer, at en
ekstern juridisk vurdering vil koste ca. 100.000 kr. Byrådet besluttede 25.
august 2015 (punkt 116) at prioritere 1,3 mio. kr. af driftsbudgettet til
konsulentudgifter og matrikulære opgaver i forbindelse med nedklassificeringen
af vejene i en del af kommunen. Det skønnes, at udgiften til den juridiske
vurdering vil kunne holdes indenfor det afsatte beløb. Alternativt vil eventuel
finansiering blive håndteret ved en kommende budgetopfølgning.

**INDSTILLING**

Direktøren for Teknik og Kultur indstiller til Byrådet:

1.    At der tages stilling til, om der skal foretages en ekstern
juridisk vurdering af mulige alternative serviceordninger for lodsejere ved
private fællesveje med udgangspunkt i [adresse] modellen.

**BESLUTNING**

**Bilag**

|  |  |
| --- | --- |
| Vurdering af  Høje Tåstrup Kommunes serviceordning | 710-2016-328256 |